91 
Ogsaa i 1920 var der, iflg. Meddelelse fra Lærer J. P. Kryger, 
talrige Dværgmusreder i Tibirke Mose, dels ved Jorden, dels i 
Toppen af Star. Og i Oktober 1920 fandt samme Meddeler en 
Dværgmusrede i en Lyngbusk paa Overdrevet udenfor Sandkroen 
(S. f. Tisvilde Hegn). Endelig skænkede Hr. Kryger Museet en i 
Toppen af højt Græs anbragt Dværgmusrede, fundet d. 24. Oktober 
1920 ved Ørholm, i Kanten af en Havremark. 
Det er altsaa en Kendsgerning, at Dværgmusen har indfundet 
sig paa Sjælland. I 1913 er den funden paa Amager og i 1918, 
1919 og 1920 forskellige Steder i Nordsjælland, nemlig Egnen 
mellem Lyngby og Furesø, Ørholm N. f. Lyngby, Birkerød, Sand¬ 
kroen og Tibirke ved Tisvilde Hegn. 
Den Omstændighed, at Dværgmusen først fandtes paa det af 
Hæren benyttede Areal af Amager, kunde tyde paa, at den er ført 
hertil med Hø, Halm eller Fourage fra Jylland eller Fyen, og at 
den herfra har bredt sig til Nordsjælland; da der holdes Hær¬ 
øvelser baade i Egnen ved Lyngby og S. f. Tisvilde, var det 
ogsaa tænkeligt, at Dværgmusen kunde være bragt til disse Egne 
med militære Transporter. 
2 . 
Lichia glaaca (L.) 1 ) 
fanget ved Korsør og ved Hals. 
Den 9. September 1918 blev der i Bundgarn i 4 Meters Dybde 
ved Korsør, udfor det sydlige Hjørne af Korsør Skov, fanget en 
ukendt Fisk, som blev erhvervet af Korsør Kommunes Mellem- 
og Realskole og af Læreren i Naturhistorie, Cand. phil. E. Rend- 
torff indsendt til Zoologisk Museum for at udstoppes. 
Denne Fisk viste sig at være et ganske friskt og fuldkommen 
ubeskadiget Eksemplar af Lichici glciucci, og da Hr. Rendtoiff fik 
at vide, at det var Museet meget magtpaaliggende at komme i Be¬ 
siddelse af Fisken, gik han beredvilligt ind paa at afgive den til 
Museet, hvorfor dette er ham megen Tak skyldig. 
J ) — Trachynotus glaucus Regan. Angaaende Regan’s Grunde til at 
foretrække Slægtsnavnet Trachynotus se Ann. Mag. Nat. Hist., 7. Ser., 
vol, XII, 1903, p. 348 — M. H. til Synonymien iøvrigt se Day: The 
Fishes of Great Britain and Ireland, Vol. I, 1880—84, p. 132. 
